ડીસા તાલુકાના દામા પાસે આઈશર ચાલકે બાઇક ચાલકને ટક્કર મારતા તેનું ઘટનાસ્થળેજ મોત નિપજયુ હતું. આધેડ તેમની પત્નીને લેવા સાસરિયે જઈ રહ્યા હતા. આ દરમ્યાન અકસ્માતમાં સર્જાયો હતો. મૃતકની લાશને પીએમ અર્થે ડીસા સિવિલમાં ખસેડવામાં આવી હતી. ડીસા તાલુકાના સમશેરપુરા ગામ ના ૪૫ વર્ષીય નાગરભાઈ વાલ્મિકી બુધવારે તેમની પત્નીને લેવા માટે ઢેઢાલ ગામે બાઈક લઈને જઈ રહ્યા હતા. દરમિયાન દામા પાસે પુરઝડપે જઈ રહેલ આઇસરના ચાલકે તેઓને ધડાકાભેર ટક્કર મારતા તેઓ ગંભીર રીતે ઘવાયા હતા.